Diari Oficial de la Generalitat Valenciana


Sumari del DOGV 5185, del 26-01-2006 (2006/225)

Informació pública de l'alternativa tècnica del programa d'actuació integrada per al desenvolupament de la unitat d'execució de sòl urbà industrial La Pinosa del terme municipal de l'Alcora.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5185

Data del DOGV
:   26-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/225


Organisme emissor
:   Agrupació d'Interés Urbanístic Partida la Pinosa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució de sòl urbà industrial La Pinosa del terme municipal de l'Alcora. [2006/F225]  
L'Agrupació d'Interés Urbanístic Partida La Pinosa ha formulat una alternativa tècnica de programa d'actuació integrada per al desenvolupament de la unitat d'execució de sòl urbà industrial La Pinosa, ubicada a la localitat de l'Alcora (Castelló), que s'integra per la següent documentació: pla de reforma interior per a la delimitació de la unitat d'execució La Pinosa, memòria del programa, projecte d'urbanització per al desenvolupament d'una illa de sòl urbà i el seu entorn pròxim, amb estudi de detall, i estudi de seguretat i salut, tot això a l'empara del que s'establix en l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
De conformitat amb el que s'establix en els articles 46.3 i 48 de la llei esmentada, se sotmet a informació pública la dita documentació, i es fa constar:  
1. L'objecte de l'actuació integrada que es pretén escometre el constituïx l'execució de les obres d'urbanització i desenvolupament urbanístic dels terrenys compresos en l'àmbit de la unitat d'execució de sòl urbà industrial La Pinosa, de la localitat de l'Alcora (Castelló).  
2. La notaria en què està protocol·litzada la documentació és la de Luisa J. Feijoo Martín, amb domicili al carrer Ferrerets, número 32, de l'Alcora (Castelló). Hi ha un exemplar de la documentació depositat a l'Ajuntament de l'Alcora.  
3. Se sotmet a informació pública l'alternativa tècnica del programa, pel termini de 20 dies a comptar des de la publicació d'este anunci en el Diari Oficial de la Generalitat Valenciana (DOGV).  
Durant el termini esmentat, qualsevol persona podrà comparéixer a la dita notaria a l'efecte d'obtindre còpia de l'acta de protocol·lització de l'alternativa tècnica, o sol·licitar que se li exhibisca.  
També es podran consultar la documentació i l'expedient administratiu a l'Ajuntament de l'Alcora.  
Durant este termini de 20 dies d'informació pública, es podran presentar davant de l'Ajuntament de l'Alcora tant les al·legacions com les alternatives tècniques que pretenguen competir amb la que s'exposa al públic.  
4. En els cinc dies següents a la finalització del termini anterior es podran presentar, davant de l'Ajuntament de l'Alcora, proposicions juridicoeconòmiques per a executar qualsevol de les alternatives que s'hagen formulat.  
5. Finalitzat el termini esmentat, el següent dia hàbil tindrà lloc l'acte d'obertura de pliques, a l'Ajuntament de l'Alcora.  
6. Així mateix, el present anunci es publica als efectes del que s'establix en l'article 59.4 de la Llei de Règim Jurídic de les Administracions Públiques i del Procediment Administratiu Comú, com a avís als titulars el domicili fiscal dels quals no es troba en la base de dades del Centre de Gestió Cadastral.  
L'Alcora, 30 de novembre de 2005.. El president: Ricardo Ripollés Paus.